CELEX: 62016CN0018
Language: mt
Date: 2016-01-13 00:00:00
Title: Kawża C-18/16: Talba għal deċiżjoni preliminari mressqa mir-Rechtbank Den Haag, sede Haarlem (il-Pajjiżi l-Baxxi) fit-13 ta’ Jannar 2016 – K vs Staatssecretaris van Veiligheid en Justitie

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/25
            
         Talba għal deċiżjoni preliminari mressqa mir-Rechtbank Den Haag, sede Haarlem (il-Pajjiżi l-Baxxi) fit-13 ta’ Jannar 2016 – K vs Staatssecretaris van Veiligheid en Justitie
   (Kawża C-18/16)
   (2016/C 098/31)
   Lingwa tal-kawża: l-Olandiż
   
      Qorti tar-rinviju
   
   Rechtbank Den Haag, sede Haarlem (il-Pajjiżi l-Baxxi)
   
      Partijiet fil-kawża prinċipali
   
   
      Rikorrent: K
   
      Konvenut: Staatssecretaris van Veiligheid en Justitie
   
      Domandi preliminari
   
   L-Artikolu 8(3)(a) u (b) tad-Direttiva dwar l-Akkoljenza (1) huwa validu fid-dawl tal-Artikolu 6 tal-Karta (2):
   
               1)
            
            
               f’sitwazzjoni fejn ċittadin ta’ pajjiż terz jiġi detenut skont l-Artikolu 8(3)(a) u (b) tad-Direttiva dwar l-Akkoljenza u, skont l-Artikolu 9 tad-Direttiva dwar Proċeduri għall-Ażil (3) ikollu d-dritt li jibqa’ fi Stat Membru sakemm tittieħed deċiżjoni fl-ewwel istanza dwar l-applikazzjoni tiegħu għal ażil, u
            
         
               2)
            
            
               fid-dawl tal-Ispjegazzjoni (ĠU 2007 C 303, p. 17) li l-limitazzjonijiet li jistgħu jiġu imposti b’mod leġittimu fuq id-drittijiet fl-Artikolu 6 tal-Karta ma jistgħux jeċċedu dawk permessi mill-KEDB fil-formulazzjoni tal-Artikolu 5(1)(f), u l-interpretazzjoni mogħtija mill-Qorti Ewropea tad-Drittijiet tal-Bniedem tad-dispożizzjoni msemmija l-aħħar, inter alia, fis-sentenza tat-22 ta’ Settembru 2015, Nabil et vs L-Ungerija, 62116/12, li d-detenzjoni ta’ applikant għall-ażil tmur kontra l-Artikolu 5(1)(f) imsemmi hawn fuq jekk tali detenzjoni ma kinitx imposta bl-għan ta’ deportazzjoni?
            
         
      (1)  Direttiva 2013/33/UE tal-Parlament Ewropew u tal-Kunsill, tas-26 ta’ Ġunju 2013, li tistabbilixxi l-istandards dwar l-akkoljenza ta’ applikanti għall-protezzjoni internazzjonali (ĠU L 180, p. 96).
   
      (2)  Karta tad-Drittijiet Fundamentali tal-Unjoni Ewropea (ĠU 2007, C 303, p. 1).
   
      (3)  Direttiva 2013/32/UE tal-Parlament Ewropew u tal-Kunsill, tas-26 ta’ Ġunju 2013, dwar proċeduri komuni għall-għoti u l-irtirar tal-protezzjoni internazzjonali (ĠU L 180, p. 60).